AIŠKINAMASIS RAŠTAS

Dėl savivaldybės turto perdavimo pagal patikėjimo sutartį uždarajai akcinei

bendrovei „Molėtų švara“

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija), vykdydama Aplinkos apsaugos programą, nupirko 170 vienetų 240 litrų talpos plastikinių konteinerių atliekoms surinkti. Molėtų rajono savivaldybės savarankiškąją funkciją – komunalinių atliekų tvarkymo sistemų diegimo, antrinių žaliavų surinkimo ir perdirbimo organizavimo ir apsaugos – įgyvendina UAB „Molėtų švara“ (toliau – Bendrovė). Molėtų rajono savivaldybės administracija (toliau – Administracija) gavo Bendrovės 2019 m. spalio 21 d. raštą Nr. S-283 „Dėl konteinerių perdavimo“, kuriuo prašoma 10 metų pagal turto patikėjimo sutartį perduoti konteinerius savivaldybės savarankiškajai funkcijai vykdyti. Konteineriai bus išdalinti Molėtų miesto individualių valdų savininkams biologiškai skaidžių ir maisto/virtuvės atliekų surinkimui.

Šio sprendimo tikslas - Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą –170 vnt. 240 litrų talpos atliekų konteinerių - pagal turto patikėjimo sutartį perduoti 10 (dešimčiai) metų UAB „Molėtų švara“ vykdyti savivaldybės savarankiškąją funkciją.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 6 straipsnio 3, 31 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 3 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perdavus konteinerius bus išplėsta komunalinių atliekų surinkimo infrastruktūra ir tai suteiks gyventojams didesnes galimybes tinkamai tvarkyti biologiškai skaidžias ir maisto/virtuvės atliekas.

Neigiamų pasekmių nėra.

**4. Priemonės sprendimui įgyvendinti**

Pasirašyti turto patikėjimo sutartį ir turto perdavimo aktą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6. Vykdytojai, įvykdymo terminai**

Molėtų rajono savivaldybės administracija.